pythainlp/thai-wiki-dataset-v3 huggingface dataset:
เอาลามักนา (มหาวิทยาลัยสต็อกโฮล์ม)

เอาลามักนา (Aula Magna) เป็นหอประชุมที่ใหญ่ที่สุดในมหาวิทยาลัยสต็อกโฮล์ม ณ ประเทศสวีเดน ซึ่งแล้วเสร็จในปี ค.ศ. 1998 นอกจากห้องบรรยายขนาดใหญ่แล้วยังมีห้องประชุมขนาดเล็กและห้องสัมมนา ด้านนอกห้องบรรยายมีเฉลียงสำหรับอ่านหนังสือ หอประชุมใช้สำหรับการชุมนุมทางวิชาการ เช่น การประชุมและสัมมนา รวมถึงฟังก์ชันภายนอก เช่น การประชุมทั่วไป ตลอดจนมีการปราศัยรางวัลโนเบลที่นี่เช่นกัน
== ผู้ออกแบบ ==

เอาลามักนาได้รับการออกแบบโดยสถาปนิก ราล์ฟ เออร์สไคน์ ผู้ออกแบบอัลยูเซตในบริเวณใกล้เคียงห้องสมุดมหาวิทยาลัยสต็อกโฮล์ม อักติเวียรุม (เฟรสกอติอัลเลน) และสภานิติศาสตร์สำหรับมหาวิทยาลัย ทั้งนี้ เอาลามักนาเป็นโครงการสุดท้ายของเออร์สไคน์สำหรับมหาวิทยาลัยก่อนที่เขาจะเสียชีวิตในปี ค.ศ. 2005 แนวคิดของการจัดตั้งหอประชุมในพื้นที่เริ่มจากเมื่อมีการวางแผนวิทยาเขตในช่วงต้นคริสต์ทศวรรษ 1960
== การออกแบบ ==

ตัวอาคารนั้นได้รับการสร้างขึ้นบนพื้นดิน จากด้านทิศเหนือและทางเข้าหลักทำให้ต่ำ, ประทับใจเล็กน้อย โดยพื้นผิวกระจกขนาดใหญ่ ส่วนทางด้านทิศใต้ อาคารมีความสูงแน่น เออร์สไคน์แบ่งตึกออกเป็นหลายขนาดที่ต่างกัน มีโครงสร้างและส่วนสูงรวมถึงการจัดเรียงที่น่าสนใจ ทางทิศเหนือของอาคารหันหน้าไปทางอิฐในเฉดสีแดงต่าง ๆ โดยมีการเชื่อมต่ออย่างชัดเจนกับพื้นผิวที่แตกต่างกัน สำหรับหลังคา มองเห็นได้จากระยะไกล มีคุณสมบัติสะท้อนแสงตามแบบฉบับของเออร์สไคน์ ซึ่งส่งแสงอาทิตย์เข้าสู่ห้องประชุมผ่านช่องกระจกรับแสงสว่าง การตกแต่งภายในให้ทัศนียภาพกว้างไกลผ่านด้านหน้ากระจกทางทิศเหนือ ซึ่งให้ผู้ชมสัมผัสใกล้ชิดกับธรรมชาติและต้นโอ๊กเก่าแก่ภายนอก ส่วนภายในมีกำแพงอิฐที่มีลวดลายกลับมา การออกแบบตกแต่งภายในให้ความรู้สึกเป็นธรรมชาติผ่านพื้นหินโล่งในห้องโถงที่อยู่ด้านล่าง มีการบุด้วยไม้สีบลอนด์แบบเรียบง่าย อันเป็นคุณสมบัติที่โดดเด่นทั่วทั้งอาคาร ตลอดจนนำเสนอความแตกต่างที่อบอุ่นกับหินแก้ว

การออกแบบหอประชุมได้รับแรงบันดาลใจจากแปลนครึ่งวงกลมของอัฒจันทร์โบราณ สิ่งนี้มีจุดประสงค์เพื่อให้ผู้ชม 1,194 คนได้ยินเสียงผู้บรรยายโดยไม่ต้องใช้เครื่องขยายเสียงอิเล็กทรอนิกส์ เพื่อจุดประสงค์นี้ เออร์สไคน์ได้ทำงานร่วมกับนีลส์-เอ็ก นิลส์ซัน ซึ่งเป็นที่ปรึกษาด้านเสียง โดยมีเพดานไม้เป็นทางลาดชันไปยังเวที และการวิเคราะห์ที่มีประสิทธิภาพ เพื่อเพิ่มการแพร่กระจายของเสียงและหลีกเลี่ยงเสียงสะท้อน การแก้ปัญหาเหล่านี้ยังหมายถึงการเกิดผลด้านประติมากรรมทางสุนทรียศาสตร์ เพื่อให้ได้เสียงที่มีการกระจายสูงสุด ทางลาดชันได้รับการรวมเข้ากับการออกแบบ และการดูแลที่นำมาซึ่งการกำหนดพื้นที่และวัสดุ
== อ้างอิง ==
== แหล่งที่มา ==
Hultin, Olof ; Österling, Ola; Perlmutter, Michael (2002) [1998]. Guide to Stockholm's architecture (2nd edition). Stockholm: Architecture Publishers . Libris 8465772 . 
Erskine, Ralph; (1998) "Aula Magna, Stockholm" , Architecture, No. 1 Stockholm
Egelius, Mats, (1998) "Aula Magna closes the circle", Architecture, No. 1, Stockholm
== แหล่งข้อมูลอื่น ==
มหาวิทยาลัยสต็อกโฮล์ม
หมายเลขสารบัญแฟ้มดาวเทียม

หมายเลขสารบัญแฟ้มดาวเทียม (Satellite Catalog Number) หรือที่รู้จักกันในชื่อ หมายเลขสารบัญแฟ้ม NORAD, NORAD ID, หมายเลขสารบัญแฟ้ม NASA, หมายเลขวัตถุอวกาศ USSPACECOM หรือเรียกสั้น ๆ ว่า หมายเลขสารบัญแฟ้ม เป็นหมายเลขประจำตัว 5 หลักที่กำหนดขึ้นโดยอดีตหน่วยบัญชาการอวกาศสหรัฐ (United States Space Command, USSPACECOM) สำหรับใช้ระบุวัตถุอวกาศทั้งหมดที่โคจรรอบโลก
ก่อนหน้านี้หมายเลขสารบัญแฟ้มจะอยู่ในการกำกับดูแลของหน่วยบัญชาการป้องกันภัยทางอากาศอเมริกาเหนือ หรือ นอแร็ด (North American Aerospace Defense Command, NORAD) ปัจจุบันได้รับการปรับปรุงโดยหน่วยบัญชาการยุทธศาสตร์สหรัฐ (United States Strategic Command, USSTRATCOM) โดยเป้าหมายของการจัดทำสารบัญแฟ้มคือใช้ประกอบเรดาร์ในการติดตามวัตถุที่โคจรรอบโลกขนาดใหญ่กว่า 10 เซนติเมตรเพื่อหลีกเลี่ยงการชนกับยานอวกาศที่จะส่งขึ้นอวกาศ โดยเศษซากขยะอวกาศที่เกิดจากกระบวนการปล่อยยานแต่ละชิ้นที่มีขนาดใหญ่กว่า 10 เซนติเมตรจะถูกบันทึกไว้ ตัวอย่างเช่นเหตุการชนกันของดาวเทียมอิริเดียม 33 กับดาวเทียมคอสมอส 2251 ในปี ค.ศ. 2009 มีการลงทะเบียนเศษชิ้นส่วนของดาวเทียมอิริเดียม 33 รวมทั้งหมด 330 ชิ้น (หมายเลขในช่วง 33772 ถึง 40998) และเศษชิ้นส่วนของดาวเทียมคอสมอส 2251 รวมทั้งหมด 1,050 ชิ้น (หมายเลขในช่วง 33757 ถึง 40811)
ในปี ค.ศ. 2018 มีการประกาศประเปลี่ยนโครงสร้างของหน่วยบัญชาการกองทัพอากาศอวกาศ (Air Force Space Command, AFSC) โดยให้ส่วนงานการแจ้งเตือนความเสี่ยงในการชนหรืออุบัติเหตุในอวกาศให้แก่หน่วยงานเชิงพาณิชย์และต่างประเทศแยกออกไปอยู่ในการกำกับดูแลของกระทรวงพาณิชย์สหรัฐ
== COSPAR ID และ NORAD ID ==
เลขทะเบียน NORAD หรือ NORAD ID จะถูกระบุด้วยลำดับตัวเลข โดยวัตถุอวกาศชิ้นแรกที่ได้หมายเลขแค็ตตาล็อก 00001 คือจรวดนำส่งดาวเทียมสปุตนิก 1 ส่วนดาวเทียมสปุตนิก 1 จะตามด้วยหมายเลข 00002 ตารางด้านล่างแสดงตัวอย่างหมายเลขแค็ตตาล็อกที่ถูกบันทีกในโครงการอวกาศสำคัญ ๆ เทียบกับเลขทะเบียนวัตถุอวกาศสากล (COSPAR ID)
== อ้างอิง ==
== ดูเพิ่ม ==
ดาวเทียม
ขยะอวกาศ
จรวด
เลขทะเบียนวัตถุอวกาศสากล
ชุดข้อมูลวงโคจรแบบสองบรรทัด
== แหล่งข้อมูลอื่น ==
NSSDC Master Catalog
N2YO
In-The-Sky.org
ตัวระบุ
ดาวเทียม
อูไดจิง

อูไดจิง (右大臣 Udaijin; "มหาเสนาบดีฝ่ายขวา") เป็นตำแหน่งราชการในญี่ปุ่นปลายยุคนาระและยุคเฮอัง ปรากฏครั้งแรกในประมวลกฎหมายอาซูกะคิโยมิฮาระ ฉบับ ค.ศ. 689 ในฐานะส่วนหนึ่งของหน่วยงานกลางที่เรียกว่า "ไดโจกัง" ซึ่งช่วงแรกประกอบด้วยเสนาบดีสามคน คือ ไดโจไดจิง (อัครมหาเสนาบดี), ซาไดจิง (มหาเสนาบดีฝ่ายซ้าย), และอูไดจิง (มหาเสนาบดีฝ่ายขวา) ต่อมา ตำแหน่งนี้รวมอยู่ในประมวลกฎหมายไทโฮ ฉบับ ค.ศ. 702
อูไดจิงเป็นมหาเสนาบดีชั้นรอง มีฐานะรองจากซาไดจิง และมีหน้าที่ควบคุมดูแลหน่วยงานทั้งหมดในสังกัดไดโจกัง
ตำแหน่งอูไดจิง พร้อมด้วยตำแหน่งอื่น ๆ ในโครงสร้างไดโจกัง ค่อย ๆ ลดอำนาจลงในช่วงคริสต์ศตวรรษที่ 10–11 เนื่องจากตระกูลฟูจิวาระเข้ามากำกับการเมืองมากขึ้นเรื่อย ๆ จนสิ้นคริสต์ศตวรรษที่ 12 เมื่อตระกูลมินาโมโตะยึดอำนาจจากกลุ่มคูเงะ ตำแหน่งนี้ก็สิ้นอำนาจลงโดยสิ้นเชิง แต่ก็ยังไม่แน่ชัดว่า มีการล้มเลิกระบบไดโจกังอย่างเป็นทางการไปก่อนยุคเมจิหรือไม่
==อ้างอิง==
ราชสำนักญี่ปุ่น
Myosotis

Myosotis (จากภาษากรีก: μυοσωτίς "หูของหนู") เป็นสกุลของพืชดอกในวงศ์ Boraginaceae ในซีกโลกเหนือมักถูกเรียกว่า forget-me-nots (ฟอร์เก็ตมีน็อต) หรือ Scorpion grasses ชื่อ "Forget-me-Not" มาจากการทับศัพท์จากภาษาเยอรมัน Vergissmeinnicht และใช้ในประเทศอังกฤษตั้งแต่ปี 1398 โดยพระเจ้าเฮนรีที่ 4 แห่งอังกฤษ Myosotis alpestris หนึ่งในสปีชีส์ในสกุลนี้เป็นดอกไม้ประจำรัฐของอะแลสกาและ Dalsland, สวีเดน พืชสกุลนี้มักสับสนกับฟอร์เก็ตมีน็อตของหมู่เกาะแชทัม ซึ่งจัดอยู่ในสกุล Myosotidium
== การกระจายพันธุ์ ==
มีการบันทึกชื่อสปีชีส์มากกว่า 500 ชนิด แต่ปัจจุบันมีเพียง 74 ชนิดเท่านั้นที่เป็นที่ยอมรับ ส่วนที่เหลือเป็นชื่อพ้องของชื่อที่ยอมรับหรือชื่อเสนอในปัจจุบัน สกุลนี้ส่วนใหญ่ถูกจำกัดไว้ที่ยูเรเซียตะวันตก โดยมีประมาณ 60 สปีชีส์ที่ยืนยันแล้ว และนิวซีแลนด์ที่มีสปีชีส์ที่ยืนยันแล้วประมาณ 40 ชนิด สกุลนี้ยังพบได้จำนวนน้อยในอเมริกาเหนือ อเมริกาใต้ และปาปัวนิวกีนี อย่างไรก็ตาม Myosotis เป็นเรื่องธรรมดาที่พบได้ในเขตอบอุ่นเพราะการปลูกและการเข้ามาของสายพันธุ์ต่างถิ่น มีหลายสปีชีส์ที่ได้รับความนิยมในพืชสวน พืชสกุลนี้ชอบที่อยู่อาศัยชื้น สำหรับในที่ที่ไม่ใช่พื้นเมือง มักจะพบในพื้นที่ชุ่มน้ำและริมฝั่งแม่น้ำ
การวิเคราะห์ทางพันธุกรรมบ่งชี้ว่าสกุลนี้มีต้นกำเนิดในซีกโลกเหนือ และชนิดนั้นมีถิ่นกำเนิดในออสเตรเลีย นิวซีแลนด์ และอเมริกาใต้ ทั้งหมดมาจากการกระจายตัวครั้งเดียวสู่ซีกโลกใต้ หนึ่งหรือสองสายพันธุ์ยุโรปโดยเฉพาะอย่างยิ่ง Myosotis sylvatica ถูกนำเข้ามาในพื้นที่เขตอบอุ่นของยุโรปเอเชียและอเมริกา
== อ้างอิง ==
บิลลี ไอลิช

บิลลี ไอลิช ไพเรต เบร์ด โอคอนเนลล์ (Billie Eilish Pirate Baird O'Connell; เกิด 18 ธันวาคม พ.ศ. 2544) เป็นนักร้อง-นักแต่งเพลง ชาวอเมริกัน เป็นที่รู้จักในปี พ.ศ. 2559 หลังออกซิงเกิลเปิดตัวซิงเกิลแรก "Ocean Eyes" ที่เผยแพร่ทางซาวด์คลาวด์ ต่อมาซิงเกิลออกวางขายอีกครั้งภายใต้สังกัดดาร์กรูมและอินเทอร์สโคปเรเคิดส์
อีพีแรกของเธอ Don't Smile at Me (พ.ศ. 2560) ติดในท็อป 15 ในสหรัฐอเมริกา สหราชอาณาจักร แคนาดา และออสเตรเลีย และตามมาด้วยซิงเกิล "Bellyache" ไอลิชยังได้ร่วมงานกับนักร้องชาวอเมริกัน คาลิด ในซิงเกิล "Lovely" ออกจำหน่ายในเดือนเมษายน พ.ศ. 2560 และอยู่ในอัลบั้มเพลงประกอบภาพยนตร์ในฤดูกาลที่ 2 ของซีรีส์ 13 Reasons Why
สตูดิโออัลบั้มแรก เป็นสตูดิโออัลบั้มเปิดตัวที่ชื่อ เวนวีออลฟอลอสลีป, แวร์ดูวีโก? (พ.ศ. 2562) ขึ้นอันดับ 1 บนบิลบอร์ด 200 รวมถึงสหราชอาณาจักร แคนาดาและออสเตรเลีย อัลบั้มมี 4 ซิงเกิลที่ติดใน 40 อันดับของอเมริกา คือ "เวนเดอะปาร์ตี้ส์โอเวอร์", "เบอรี่เอเฟรนด์",  "วิชยูเวอร์เกย์", และ "แบดกาย"
ใน พ.ศ. 2563 ไอลิชได้ร่วมเขียน และร้องเพลง "โนไทม์ทูดาย" สำหรับเป็นเพลงประกอบภาพยนตร์เจมส์ บอนด์ในชื่อเดียวกัน และได้ออกซิงเกิล"เอเวอรี่ติงไอวอนเทด", "มายฟิวเจอร์", "แดร์ฟอร์ไอแอม", และ "ยัวร์พาวเวอร์"
ต่อมาในวันที่ 30 กรกฎาคม พ.ศ. 2564 ไอลิชได้ปล่อยสตูดิโออัลบั้มลำดับที่สองมาในชื่อ แฮปปีเออร์แดนเอฟเวอร์ ซึ่งประกอบด้วยเพลง 16 เพลง ซึ่งมี 3 เพลงที่ไอลิชได้ออกเป็นซิงเกิลก่อนหน้านี้แล้ว ได้แก่ มายฟิวเจอร์, แดร์ฟอร์ไอแอม และยัวร์พาวเวอร์
จากข้อมูลของ RIAA ไอลิชได้รับรางวัลแผ่นเสียงทองคำ 7 แผ่น และแผ่นเสียงทองคำ 2 แผ่น จากการจำหน่ายซิงเกิล
==ชีวิตช่วงแรก==
บิลลี ไอลิช ไพเรต เบร์ด โอคอนเนลล์ เกิดวันที่ 18 ธันวาคม พ.ศ. 2544 ณ ลอสแอนเจลิส รัฐแคลิฟอร์เนีย สหรัฐอเมริกา, เธอเป็นลูกสาวของ แม็กกี้ เบร์ด และ แพทริค โอคอนเนลล์ โดยทั้งคู่ก็มีชื่ออยู่ในวงการบันเทิงเช่นเดียวกัน. เธอมีบรรพบุรุษเป็นชาวไอริช และชาวสกอตแลนด์ ("ไอลิช" มาจากภาษาไอริช ที่หมายความว่า "เอลิซาเบธ") และเติบโตที่ Highland Park ใน ลอสแอนเจลิส เธอได้รับการศึกษาที่บ้านจนอายุ 8 ปีเธอจึงได้เข้าร่วม Los Angeles Children's Chorus ทำให้เธอได้เริ่มร้องเพลงตั้งแต่ยังเด็ก และเริ่มเขียนเพลงตั้งแต่อายุ 11 ปี โดยมีพี่ชายของเธอ Finneas O'Connell ที่ได้เริ่มเขียนเพลง พร้อมกับโปรดิวเพลงของตัวเองให้กับวงของเขาไปก่อนหน้าแล้ว
== ผลงานเพลง ==
เวนวีออลฟอลอสลีป, แวร์ดูวีโก?
แฮปปีเออร์แดนเอฟเวอร์
==อ้างอิง==
นักร้องเด็กชาวอเมริกัน
นักร้องหญิงชาวอเมริกัน
นักร้องป็อปอเมริกัน
ศิลปินในสังกัดอินเตอร์สโคปเรเคิดส์
ชาวอเมริกันเชื้อสายไอริช
ชาวอเมริกันเชื้อสายสกอตแลนด์
ผู้ที่ได้รับรางวัลแกรมมี
สมเด็จกรมขุนนโรดม สิริวุธ

สมเด็จกรมขุนนโรดม สิริวุธ (His Royal Highness Norodom Sirivudh) ประสูติเมื่อวันที่ 8 มิถุนายน 2494 ณ กรุงพนมเปญ ประเทศกัมพูชา เป็นพระราชโอรสพระองค์ที่ 3 ใน พระบาทสมเด็จพระนโรดม สุรามฤต และ คุณเทพกัญญาโสภา (คิม อันยิป) มีพระเชษฐภคินีร่วมพระอุทร 1 พระองค์คือ พระองค์เจ้านโรดม วิชรา เป็นพระราชอนุชาต่างพระราชชนีของ พระบาทสมเด็จพระนโรดม สีหนุ และเป็นพระราชปิตุลา (อาชาย) ใน พระบาทสมเด็จพระบรมนาถ นโรดม สีหมุนี รัชกาลปัจจุบัน พระองค์ทรงดำรงตำแหน่งทางการเมืองของประเทศ อาทิ รัฐมนตรีว่าการกระทรวงต่างประเทศตั้งแต่ปี 2536 - 2537 เป็นสมาชิกกิตติมศักดิ์ของ พรรคฟุนซินเปก และดำรงตำแหน่งรองนายกรัฐมนตรีในปี 2547 - 2549 พระองค์ยังร่วมมือกับ ซาร์ เคง นักการเมืองของประเทศ ในการผนึกกระทรวงมหาไผท และ กระทรวงอื่นๆ เพื่อให้ง่ายต่อการทำงาน
ด้านชีวิตครอบครัว พระองค์เสกสมรสกับ นักนางนโรดม วาศนาดีวา สิริวุธ มีพระบุตรดังนี้
หม่อมเจ้านโรดม สิริฤทธิ์
หม่อมเจ้านโรดม รัศมี
หม่อมเจ้านโรดม สารา
หม่อมเจ้านโรดม มาฤทธิวงศ์
== เหรียญในพระองค์ ==
60px Friendship Order (Vietnam, 2005)
== อ้างอิง ==
"Prince Sirivudh in hospital after stroke".
"HRH Samdech Krom Khun (Grand Prince) Norodom Sirivudh of Cambodia".
เจ้าชายกัมพูชา
ชาวกัมพูชา
นักการเมืองกัมพูชา
ราชสกุลนโรดม
สตาร์ลิงก์ (โครงข่ายดาวเทียม)

สตาร์ลิงก์ (Starlink) เป็นโครงข่ายดาวเทียมเชิงพาณิชย์ที่อยู่ระหว่างการพัฒนาโดยบริษัทสัญชาติอเมริกา สเปซเอ็กซ์ เพื่อพัฒนาดาวเทียมที่ต้นทุนต่ำ แต่ประสิทธิภาพสูง และรองรับตัวรับส่งสัญญาณภาคพื้นของผู้ใช้บริการ เพื่อให้บริการอินเทอร์เน็ตผ่านดาวเทียม นอกจากนี้ สเปซเอ็กซ์ยังวางแผนที่จะขายดาวเทียม โดยอาจใช้ตัวดาวเทียม (Bus) ในทางการทหาร วิทยาศาสตร์ และการสำรวจอวกาศ
== อ้างอิง ==
ผู้ให้บริการอินเทอร์เน็ต
ดาวเทียม
ดาวเทียมสื่อสาร
ริลา

ริลา (Рила) เป็นเทือกเขาทางตะวันตกเฉียงใต้ของบัลแกเรีย และเทือกเขาที่สูงที่สุดของบัลแกเรียและคาบสมุทรบอลข่าน โดยมียอดเขาสูงสุดเป็นมุซาลาที่ 2,925 เมตร เทือกเขานี้เป็นเทือกเขาที่สูงที่สุดเป็นอันดับหกในทวืปยุโรป (เมื่อภูเขาแต่ละลูกวัดที่ยอดเขาสูงสุดเท่านั้น) หลังเทือกเขาคอเคซัส เทือกเขาแอลป์ เซียร่าเนวาดา เทือกเขาพิเรนีส และภูเขาเอตนา นอกจากนี้ยังเป็นภูเขาที่โดดเดี่ยวทางภูมิประเทศอันดับ 4 ในทวีปยุโรป มากกว่าหนึ่งในสามของภูเขาเป็นส่วนหนึ่งของอุทยานแห่งชาติริลา ส่วนที่เหลืออยู่ภายในอุทยานธรรมชาติอารามริลา
ริลามีทะเลสาบน้ำแข็งอยู่มากมาย (ประมาณ 200 แห่ง) และน้ำพุร้อนในบริเวณรอยเลื่อนที่ฐานของภูเขา แม่น้ำที่ยาวที่สุดและลึกที่สุดของบอลข่านบางส่วนมาจากริลา ได้แก่ Maritsa, Iskar และ Mesta
ทางด้านวัฒนธรรม ริลามีชื่อเสียงในเรื่องอารามริลา ซึ่งเป็นอารามที่ใหญ่และสำคัญที่สุดของบัลแกเรียซึ่งก่อตั้งขึ้นในศตวรรษที่ 10 โดยนักบุญจอห์นแห่งริลา นอกจากสถานที่สำคัญทางวัฒนธรรมแล้ว ภูเขาแห่งนี้ยังมีชื่อเสียงในเรื่องทะเลสาบริลาทั้งเจ็ด
== อ้างอิง ==
เทือกเขาในทวีปยุโรป
เทือกเขาในประเทศบัลแกเรีย
พระยามนูสารบัญชา (อัมพร จารุประกร)

ไฟล์:พระยามนูสารบัญชา.jpg
พระยามนูสารบัญชา นามเดิม อัมพร เกิดเมื่อ พ.ศ ๒๔๒๓ สันนิษฐานว่าสืบเชื้อสายมาจากสกุลหนึ่งในสกุลเจ้าเมืองมลายูที่ส่งลูกหลานเข้ามาศึกษาเล่าเรียนในบางกอก
== ประวัติการรับราชการ ==
เริ่มรับราชการในกระทรวงยุติธรรม และศึกษากฎหมายในโรงเรียนกฎหมายของกระทรวงยุติธรรม ซึ่งก่อตั้งโดยมหาอำมาตย์เอก มหาเสวกเอก พระเจ้าบรมวงศ์เธอ กรมหลวงราชบุรีดิเรกฤทธิ์ โดยสำเร็จเป็นเนติบัณฑิตไทยในปี พ.ศ. ๒๔๔๘ เมื่ออายุได้ ๒๕ ปี จึงได้รับราชการในตำแหน่งผู้พิพากษาในกระทรวงยุติธรรมเมื่อปี พ.ศ. ๒๔๔๙
ได้รับพระราชทานบรรดาศักดิ์ ดังนี้
พ.ศ. ๒๔๔๙ หลวงพฤฒิสารประสิทธิ์
พ.ศ. ๒๔๖๒ พระสารธรรมวินิจฉัย
พ.ศ. ๒๔๗๐ พระยามนูสารบัญชา
เคยมีหนังสือกราบบังคมทูลลาออกจากราชการครั้งหนึ่งในปี พ.ศ. ๒๔๕๓ โดยเป็นการลาออกตามกรมหลวงราชบุรีดิเรกฤทธิ์ จากคดีพญาระกา
หนังสือกราบบังคมทูลลาออก ลงวันที่ ๒ มิถุนายน ร.ศ. ๑๒๙ แสดงรายนามผู้ลงชื่อลาออก ได้แก่ พระยาจักรปาณีศรีศีลปริสุทธิ์, ขุนหลวงพระยาไกรสี, พระยาธนกิจรักษา, พระยามนูสารสาสตร์บัญชา, หลวงนรนิติบัญชาการ, หลวงสุธรรมานุวัตร, หลวงประไพพิทยาคุณ, หลวงประดิษฐ์พิจารณการ, หลวงภักดีวินิจฉัย, หลวงไพจิตรสัตยาดุล, หลวงนิติธรรมพิทักษ์, หลวงปริพนธพจนพิสุทธิ์, หลวงพิศัลย์สารนิติ, หลวงธรารักษ์มนตรี, หลวงอำไพพิจารณกิจ, นายบุญช่วย, หลวงวิศาลวินิจฉัย, พระยาธรรมสารเวทย์, พระยามนูเนตรบรรหาร, พระอนุบุตรศาสตราคม, หลวงศรีสัตยารักษ์, หลวงวิไชยนิตินาท, หลวงสกลสัตยากร, หลวงอาทรคดีราษฎร, นายชม, หลวงอภิบาลประเพณี, หลวงพฤฒิสารประสิทธิ์ และหลวงฤชาประมวญ ซึ่งพระบาทสมเด็จพระจุลจอมเกล้าเจ้าอยู่หัว ทรงพระมหากรุณาพระราชทานอภัยให้กลับเข้ารับราชการในภายหลัง
ลาออกจากราชการในปี พ.ศ. ๒๔๗๕ โดยตำแหน่งราชการตำแหน่งสุดท้าย คือผู้พิพากษาศาลฏีกา
==  ประวัติ ==
เดิมนับถือศาสนาอิสลาม แต่เมื่อสอบเนติบัณฑิตไทยได้ จึงเปลี่ยนมานับถือศาสนาพุทธ เพื่อเข้าพิธีถือน้ำพิพัฒน์สัตยาและรับราชการเป็นผู้พิพากษา
ในปี พ.ศ. ๒๔๕๖ ได้รับพระราชทานนามสกุล จารุประกร เนื่องจากอยู่ในสกุลช่างชุบ และมีร้านชื่อ นาถาจารุประกร (น.ถ.จ.ก.) ตั้งอยู่ในย่านถนนตีทอง ใกล้กับวัดราชบพิตรสถิตมหาสีมาราม ซึ่งผลิตทั้งทอง เหรียญพระ เช่น เหรียญหลวงพ่อโต พ.ศ. ๒๔๖๑ และเหรียญพระแก้วมรกตที่ระลึกในวาระสมโภชพระนครครบ ๑๕๐ ปี ในปี พ.ศ. ๒๔๗๕
สมรสกับนางสุ่น สารธรรมวินิจฉัย (บุตร คุณนางฮวย อัษรมัติ) มีบุตร-ธิดา อย่างน้อย ๓ คน ภายหลังภริยาคนแรกถึงแก่กรรม จึงสมรสกับ ประไพ (สกุลเดิม แว่นสุวรรณ) บุตรนายกรและนางเฮียง แว่นสุวรรณ บ้านบางปลาม้า มีบุตร-ธิดา รวม ๑๐ คน
ถึงแก่อนิจกรรมเมื่อวันที่ ๒๓ พฤษภาคม พ.ศ. ๒๕๐๔ สิริอายุได้ ๘๑ ปี
== เครื่องราชอิสริยาภรณ์ ==
== อ้างอิง ==
ข้าราชการฝ่ายตุลาการชาวไทย
แม็ตต์ เกรนิง

แมทธิว อับราฮัม เกรนิง (เกิด 15 กุมภาพันธ์ 1954) เป็นนักเขียนการ์ตูน นักเขียน โปรดิวเซอร์ ผู้ผลิตแอนิเมชัน และนักพากย์ชาวอเมริกัน เขาเป็นผู้สร้างการ์ตูน Life in Hell (1977–2012) และละครโทรทัศน์ เดอะซิมป์สันส์ (1989–ปัจจุบัน), ป่วนฮาโลกอนาคต (1999–2003, 2008–2013), และ ดิสเอนแชนท์เมนต์ (2018–ปัจจุบัน) เดอะซิมป์สันส์ เป็นภาพยนตร์ชุดทางโทรทัศน์ที่ออกอากาศมายาวนานที่สุดในประวัติศาสตร์สหรัฐ และภาพยนตร์ชุดและซิตคอมแอนิเมชันที่ออกอากาศมายาวนานที่สุดของสหรัฐ
== อ้างอิง ==
บุคคลที่เกิดในปี พ.ศ. 2497
นักแสดงชายชาวอเมริกันในศตวรรษที่ 20
นักแสดงชายชาวอเมริกันในศตวรรษที่ 21
นักแสดงละครโทรทัศน์ชายชาวอเมริกัน
ชาวอเมริกันเชื้อสายแคนาดา
ชาวอเมริกันเชื้อสายเยอรมัน
ชาวอเมริกันเชื้อสายนอร์เวย์
ผู้อำนวยการสร้างรายการโทรทัศน์ชาวอเมริกัน
นักเขียนบทโทรทัศน์ชาวอเมริกัน
บุคคลที่ยังมีชีวิตอยู่
อาภาศิริ นิติพน

อาภาศิริ นิติพน (เกิด 14 กันยายน พ.ศ. 2514) ชื่อเล่น อุ๋ม เป็นนางแบบและนักแสดงชาวไทย เธอเป็นน้องสาวของนักร้องและนักแสดง อัมรินทร์ นิติพน มีผลงานการแสดงภาพยนตร์เรื่อง คู่กรรม (2538), เดอะเมีย (2548), ผีคนเป็น (2549) และ ห้าแพร่ง (2552) เธอสำเร็จการศึกษา จาก คณะมนุษยศาสตร์ มหาวิทยาลัยกรุงเทพ
== ประวัติ ==
อาภาศิริเริ่มเข้าสู่วงการบันเทิงโดยการเป็นนางแบบตั้งแต่อายุ 18 ปี หลังจากการประกวด Trend Setter ค้นหานางแบบนายแบบใหม่ 10 คน จึงได้ไปถ่ายแบบนิตยสาร อิมเมจ และเริ่มมีชื่อเสียงเป็นที่รู้จักกันอย่างดีในแวดวงนางแบบยุค 90 ด้วยรูปหน้าที่โดดเด่นเป็นเอกลักษณ์ และรูปร่างสูง 173 เซนติเมตร เธอยังคงเป็นนางแบบแม้อายุมากกว่า 50 ปี
ด้านการแสดง เริ่มต้นการแสดงตอนอายุ 25 ปี เธอมีผลงานเรื่องแรกซึ่งสร้างชื่อเสียงให้กับเธอคือภาพยนตร์เรื่อง คู่กรรม ในปี 2538 จากนั้นก็มีผลงานเป็นระยะ และหันมารับงานการแสดงอย่างเต็มตัว อาภาศิริรับบทนางเอกละครเรื่องแรก คือเรื่อง มือปืน (2542) ทางช่อง 3 โดยแสดงคู่กับฉัตรชัย เปล่งพานิช จากนั้นแสดงละครต่อเนื่อง ไม่ว่าจะเป็น ก๊วนกามเทพ (2552), รักสุดฤทธิ์ (2556), สามใบไม่เถา (2557), ตะวันยอแสง (2560), เมียหลวง (2560) ในปี 2561 รับบทเป็น นิภา ใน เลือดข้นคนจาง จากบทบาทนี้ เดอะสแตนดาร์ด วิจารณ์ว่า "น้อยแต่มาก และยังช่วยประคับประคองรับส่งบทบาทให้พาริส อินทรโกมาลย์สุต แจ้งเกิดในบท อาฉี จนกลายเป็นดาวดวงใหม่ที่น่าจับตา" ในปี 2562 อาภาศิริแสดงในภาพยนตร์เรื่อง ฮาวทูทิ้ง ทิ้งอย่างไรไม่ให้เหลือเธอ จากบทบาทนี้ทำให้เธอได้รับรางวัล คมชัดลึก อวอร์ด ครั้งที่ 16 สาขานักแสดงสมทบหญิงยอดเยี่ยม
ด้านชีวิตครอบครัว สมรสกับ บรรจง จันทรัศมี นักธุรกิจรถยนต์ ลูกครึ่งไทยเยอรมัน
==ผลงาน==
=== ละครโทรทัศน์และซีรีส์ ===
===ภาพยนตร์ ===
===มิวสิควิดีโอ ===
ผู้หญิงคนนี้ - ฐิติมา สุตสุนทร ปี 2532
หนี - ทู (ต่อ-ต๋อง) (ค่าย RS PROMOTION) ปี 2536
เสนอหน้า - อนันต์ บุนนาค (ค่าย RS PROMOTION) ปี 2537
จะรักกันนานเท่าไหร่ - ปีเตอร์ คอร์ป ไดเรนดัล ปี 2543
The Wedding Singer - THE BOYKOR feat พิชัย จิราธิวัฒน์
ไม่ไหวอย่าฝืน - พลพล
รักครั้งสุดท้าย - โลโมโซนิค
===ละครเทิดพระเกียรติฯ===
 เหมือนแม่ครึ่งหนึ่งก็พึ่งใจ   (2542) รับบท พิมพ์ดี สนิทพิมพ์
 แสงดาวที่รือเสาะ   (2557) รับบท ป้ายุม นวลจันทร์
===หนังดังสุดสัปดาห์ ===
คุณพ่อกระโปรงบาน (2554)  รับบท แม่นางเอก
===รางวัล===
รางวัลเชิดชูเกียรติ "ทูตความดีศรีวิสาขบูชา" ประเภทศิลปิน, ดารา, นักแสดง จัดโดยสภาสร้างสรรค์สังคม
เสนอชื่อเข้าชิงรางวัลนาฏราชครั้งที่ 7 ประจำปี 2558 สาขานักแสดงสมทบหญิงยอดเยี่ยม จาก Club Friday The Series 6 ความรักไม่ผิด ผิดที่...รักคนหลอกลวง
เสนอชื่อเข้าชิงรางวัลนาฏราชครั้งที่ 10 ประจำปี 2562 สาขานักแสดงสมทบหญิงยอดเยี่ยม จาก เลือดข้นคนจาง
นักแสดงสมทบหญิงยอดเยี่ยม คมชัดลึก อวอร์ด ครั้งที่ 16 จาก ฮาวทูทิ้ง ทิ้งอย่างไรไม่ให้เหลือเธอ
รางวัลรองชนะเลิศ สาขานักแสดงสมทบหญิงยอดเยี่ยม จาก ภาพยนตร์ ฮาวทูทิ้ง ทิ้งอย่างไรไม่ให้เหลือเธอ  จากงานประกาศรางวัลสมาคมผู้กำกับภาพยนตร์ ครั้งที่ 10
== อ้างอิง ==
== แหล่งข้อมูลอื่น ==
นักแสดงชาวไทย
บุคคลจากอำเภอกระสัง
บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
ถิ่นผู้ดี

ถิ่นผู้ดี เป็นบทประพันธ์ของ กันตา ได้นำมาสร้างเป็นภาพยนตร์ไทยและละครโทรทัศน์ไทยมาแล้ว 2 ครั้งด้วยกัน
== การสร้างเป็นภาพยนตร์ไทยและละครโทรทัศน์ ==
ถิ่นผู้ดี (ครั้งที่  1 พ.ศ. 2508) เป็นภาพยนตร์ไทยและเป็นบทประพันธ์ของ กันตา และเป็นบทโทรทัศน์ของ ผลิตโดย บริษัท สนั่นศิลป์ ภาพยนตร์ จำกัดกำกับการแสดงโดย สนั่น จรัสศิลป์ นำแสดงโดย มิตร ชัยบัญชา,เพชรา เชาวราษฎร์ และนักแสดงร่วมอีกคับคั่ง ออกฉายภาพยนตร์เมื่อวันที่ 16 กรกฎาคม พ.ศ. 2508 ที่โรงภาพยนตร์เอ็มไพร์
ถิ่นผู้ดี (ครั้งที่  2 พ.ศ. 2561)เป็นละครโทรทัศน์ไทยและเป็นบทประพันธ์ของ กันตา โทรทัศน์ของ พิง ลำพระเพลิง ผลิตโดยบริษัท กันตนา กรุ๊ป จำกัด (มหาชน)กำกับการแสดงโดย อินทนนท์ รัตนากาญจน์ นำแสดงโดย ธนา สุทธิกมล,ฉัตรดาว สิทธิผล,ชยพล บุนนาค,อิงฟ้า เกตุคำ,พรสวรรค์ มะทะโจทย์,ภูษณะ บัวงาม,ขวัญกวินท์ ธำรงรัฐเศรษฐ์,วิรายา ภัทรโชคชัย,เนาวรัตน์ ยุกตะนันท์,ทูน หิรัญทรัพย์,กฤตย์ อัทธเสรี,จิระวดี อิศรางกูร ณ อยุธยาและนักแสดงร่วมอีกคับคั่งออกอากาศทางสถานีช่อง 7 เอชดีทุกวันจันทร์ พฤหัสบดี เวลา 18.50 และวันศุกร์ เวลา 18.30 น. เริ่มเวลาออกอากาศเสนอเป็นตอนแรกเมื่อวันพุธที่ 4 เมษายน พ.ศ. 2561 และออกอากาศเป็นตอนสุดท้ายเมื่อวันพุธที่ 16 พฤษภาคม พ.ศ. 2561ต่อจากละครเรื่องเขยผู้ใหญ่ สะใภ้กำนัน
== นักแสดง ==
===นักแสดง พ.ศ. 2508 ===
{|class="wikitable"
|-
!ภาพยนตร์ไทยปี|| พ.ศ. 2508
|-
!บทบาท||นักแสดงนำ
|-
|ครองฤทธิ์ (ฤทธิ์)||มิตร ชัยบัญชา
|-
|ฝนโปรย วรุณประภา (ฝน) || เพชรา เชาวราษฎร์
|}
และนักแสดงร่วมอีกคับคั่บ
=== นักแสดง พ.ศ. 2561 ===
{|class="wikitable"
|-
!ละครโทรทัศน์ปี|| พ.ศ. 2561
|-
!บทบาท||นักแสดงนำ
|-
| ครองฤทธิ์ ||ธนา สุทธิกมล
|-
|ฝนโปรย / วรุณประภา || ฉัตรดาว สิทธิผล
|-
|ครองเดช || อัครพรรฒ บุนนาค
|-
|นิชา|| อิงฟ้า เกตุคำ
|-
|รังรอง|| ขวัญกวินท์ ธำรงรัฐเศรษฐ์
|-
|ธวัต || ภูษณะ บัวงาม
|-
|ครองขวัญ || พรสวรรค์ มะทะโจทย์
|-
!บทบาท||นักแสดงสมทบ
|-
|รวิต||ตรีวรัตถ์ ชุติวัฒน์ขจรชัย
|-
|คุณหญิงสะอาดจิต  ||เนาวรัตน์ ยุกตะนันท์
|-
|นายพลชูพงศ์  ||ทูน หิรัญทรัพย์
|-
|ดวง||กฤตย์ อัทธเสรี
|-
|คุณหญิงนวลวรรรณ||จิระวดี อิศรางกูร ณ อยุธยา
|-
|แก้ว|| แวร์ โซว
|-
|สมร||จารุศิริ ภูวนัย
|-
|น้าเท่ง||กล้วย เชิญยิ้ม
|-
|แจ่ม||นริสา พรหมสุภา
|-
|ดาว||ณธษา เวชประสิทธิ์
|-
|สายรุ้ง ||วิรายา ภัทรโชคชัย
|-
|ประกิต|| กิ๊ฟ ชวนชื่น
|-
|จิ๊บ||ธนาฤทธิ์ รอดทัศนา
|-
!บทบาท||นักแสดงรับเชิญ
|-
|คุณหญิงนภาวรรณ||นาตยา จันทร์รุ่ง
|-
|วาทิต||จิรกิตติ์ สุวรรณภาพ
|}
== อ้างอิง ==
== แหล่งข้อมูลอื่น ==
เรื่องย่อละคร ถิ่นผู้ดีmgronline.com
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2561
ละครโทรทัศน์ไทยที่ออกอากาศตั้งแต่ พ.ศ. 2561
ละครโทรทัศน์ทางสถานีโทรทัศน์ช่อง 7 เอชดี
สันนิบาตรัฐฉานแห่งชาติเพื่อประชาธิปไตย

สันนิบาตรัฐฉานแห่งชาติเพื่อประชาธิปไตย (ရှမ်းတိုင်းရင်းသားများ ဒီမိုကရေစီ အဖွဲ့ချုပ်; ; ငဝ်ႈငုၼ်းတီႇမူဝ်ႇၶရေႇၸီႇၸိူဝ်ႉၶိူဝ်းတႆး; ตัวย่อ SNLD, รู้จักกันในนาม หัวเสือ) เป็นพรรคการเมืองในประเทศพม่า ก่อตั้งเมื่อวันที่ 26 ตุลาคม ค.ศ. 1988 โดยเป็นพรรคการเมืองที่ให้ความใส่ใจกับชาวไทใหญ่ พรรคนี้ได้รับเลือกตั้งในAssembly of the Union ใน15 general election จำนวน 17 ที่นั่ง จากจำนวน 664 ที่นั่ง
== อ้างอิง ==
Shan Nationalities League for Democracy 
รัฐฉาน
พรรคการเมืองพม่า
วังแดร์เลย์ จีอัส มารีญู

วังแดร์เลย์ จีอัส มารีญู (Vanderley Dias Marinho) หรือที่รู้จักกันในชื่อ แดร์เลย์ (Derley; เกิด 29 ธันวาคม พ.ศ. 2530) เป็นนักฟุตบอลชาวบราซิล เล่นในตำแหน่งกองหน้าให้กับพีที ประจวบ เอฟซี ในไทยลีก
==ประวัติ==
แดร์เลย์เกิดที่เซาลูอีส เขาได้เริ่มเล่นฟุตบอลกับเซอารา และได้เล่นให้กับหลายสโมสรฟุตบอลในลีกของประเทศบราซิล
ในวันที่ 25 มิถุนายน พ.ศ. 2556 แดร์เลย์ได้เซ็นสัญญา 4 ปีกับมารีตีมู สโมสรในปรีไมราลีกา เขาลงเล่นในฤดูกาล 2013–14 ด้วยการทำ 16 ประตูให้กับสโมสรในการแข่งขันลีก และ 18 ประตูในการลงเล่น 34 นัดทุกการแข่งขัน จากฟอร์มในการลงเล่นของเขาทำให้ได้รับความสนใจจากสปอร์ติงลิสบอนและไบฟีกา
ในวันที่ 16 กรกฎาคม พ.ศ. 2557 แดร์เลย์ได้เซ็นสัญญา 4 ปีกับไบฟีกา ซึ่งเป็นทีมแชมป์ลีกโปรตุเกสในขณะนั้น ต่อมาในวันที่ 10 สิงหาคม พ.ศ. 2557 เขาได้ลงเล่นนัดแรกในการแข่งขันซูเปร์คัพ และทีมได้ชนะเลิศในนัดนั้น โดยเป็นรางวัลถ้วยใหญ่ครั้งแรกในชีวิตของเขา ต่อมาในวันที่ 5 ตุลาคม เขาทำประตูแรกกับไบฟีกาได้ในนัดที่ชนะอารูกา 4–0 ในการแข่งขันปรีไมราลีกา
ในวันที่ 20 กรกฎาคม พ.ศ. 2558 แดร์เลย์ได้ถูกยืมตัวไปคัยเซริสพอร์ สโมสรฟุตบอลในประเทศตุรกี ด้วยสัญญายืมตัวจนจบฤดูกาล ฤดูกาลถัดมา ได้ถูกยืมตัวไปยังเชียปัส สโมสรในประเทศเม็กซิโก ด้วยสัญญายืมตัวตลอดฤดูกาลพร้อมเงื่อนไขในการซื้อขาด
ในวันที่ 24 มิถุนายน พ.ศ.2562 เมืองทอง ยูไนเต็ด ตัดสินใจเซ็นสัญญาคว้าตัววันแดร์เลย์ ดิอาส มารินโญ่ "แดร์เลย์" พร้อมกับนักเตะชาวญี่ปุ่น-ฟิลิปปินส์ ไดซูเกะ ซาโต มาร่วมทัพอย่างเป็นทางการ
==เกียรติประวัติ==
ไบฟีกา
ปรีไมราลีกา: 2014–15
ตาซาดาลีกา: 2014–15
ซูแปร์ตาซากังดีดูดึออลีไวรา: 2014
==อ้างอิง==
==แหล่งข้อมูลอื่น==
บุคคลที่เกิดในปี พ.ศ. 2530
บุคคลที่ยังมีชีวิตอยู่
นักฟุตบอลชาวบราซิล
บุคคลจากเซาลุยซ์
กองหน้าฟุตบอล
ผู้เล่นในปรีไมราลีกา
ผู้เล่นสปอร์ลิชบัวอีไบฟีกา
ผู้เล่นในไทยลีก
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลราชบุรี
ผู้เล่นสโมสรฟุตบอลประจวบ